Bhurban. Bhurban () Pokiston Islom Respublikasining Panjob viloyatidagi kurot sogʻlomlashtrish va turizm maqsadida foydalaniladgan kichk shaharcha hisoblanadi. Kurort shaharning nomi yaqin atrofdagi oʻrmon sharafiga nomlangan. Taxminan iqtisodiy-jtimoiy jihatdan yirik hisoblangan Murri shahridan 11 km uzoqlikda joylashgan. Manzil. Bhurban Murri va Kashmir yoʻli oʻrtasida, taxminan 6000 fut balandlikda joylashgan. Pokiston Islom Respublikasining poytaxti Islomoboddan 50 km uzoqlikda, Islomobod-Murri temiryoʻl stansiyasi oʻtgan hududda joylashgan. Turizm. Bhurban oʻziga xos flora va Pokistonning boshqa joylarida uchramaydigan faunaga olamiga ega boʻlgan sayyohlik maskanidir. U yaqin atrofdagi Ayubiya milliy bogʻidagi yurish yoʻllari bilan mashhur. „5 yulduzli“ Pearl Continental Hotel — Mount Pleasant Apartments Bhurban shahridagi bir nechta kurortlardan biri boʻlib, Murri tepaliklari va milliy bogʻga tashrif buyuradigan sayyohlarga xizmat qiladi. Bhurbanda katta maydonni egallagan golf maydoni ham mavjud. Bhurbandagi yana bir kurort — Bhurban Hill Apartments manzilgohi hisoblanadi. Aholi. Bhurbanning asosiy xalqlari — Dhundlar (abbosiylar deb ataladi), Janyallar va Ahmedallar, ularning barchasi asrlar davomida bu yerda yashab kelgan musulmon xalqlarining mahalliy avlodlari sanaladi. Bu qabilalarning aksariyati eramizning 14—15-asrlarida islom dinini qabul qilgan. Ularning aksariyati hali ham oddiy qishloq hayotida yashashadi, biroq ularning bir qismi tekisliklarda, Ravalpindi va Islomobodda va hatto undan ham uzoqroqda taʼlim va ish izlab ketishgan.